Oficiālais Vēstnesis L 088 , 05/04/1996 Lpp. 0003 - 0004



Komisijas Regula (EK) Nr. 618/96 (1996. gada 3. aprīlis) par dažu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Komisijas Regulu (EK) Nr. 586/96 [2], un jo īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienādu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir paredzēti kombinētās nomenklatūras interpretācijas vispārīgie noteikumi un šie noteikumi ir piemērojami arī jebkurai citai nomenklatūrai, kas pilnīgi vai daļēji uz to pamatojas vai kas tai pievieno papildu apakšiedaļas, un kas ir ieviesta ar īpašiem Kopienas noteikumiem, lai piemērotu tarifus un citus pasākumus, kuri attiecas uz preču tirdzniecību; tā kā atbilstīgi minētajiem vispārīgiem noteikumiem preces, kas raksturotas šīs regulas pielikuma tabulas 1. ailē, jāklasificē saskaņā ar attiecīgiem KN kodiem, kas norādīti 2. ailē, pamatojumu sniedzot 3. ailē; tā kā ir atzīts, ka uz juridiski saistošu informāciju par tarifiem, ko attiecībā uz preču klasifikāciju kombinētajā nomenklatūrā sniedz dalībvalstu muitas dienesti un kas neatbilst šajā regulā noteiktajām tiesībām, personas, kuru rīcībā ir šāda informācija, var turpināt atsaukties trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92, ar ko izveidots Kopienas Muitas kodekss [3]; tā kā šajā regulā paredzētie pasākumi saskan ar Muitas kodeksa komitejas Tarifu un statistikas nomenklatūras nodaļas atzinumu, IR PIEŅĒMUSI ŠO REGULU. 1. pants Preces, kas raksturotas pielikuma tabulas 1. ailē, kombinētajā nomenklatūrā klasificē ar attiecīgiem KN kodiem, kas norādīti minētās tabulas 2. ailē. 2. pants Uz juridiski saistošu informāciju par tarifiem, ko sniedz dalībvalstu muitas dienesti, bet kas neatbilst šajā regulā noteiktajām tiesībām, var turpināt atsaukties trīs mēnešus, pamatojoties uz 12. panta 6. punktu Regulā (EEK) Nr. 2913/92. 3. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 3. aprīlī Komisijas vārdā — Komisijas loceklis Mario Monti [1] OV L 256, 7.9.1987., 1. lpp. [2] OV L 84, 3.4.1996., 18. lpp. [3] OV L 302, 19.10.1992., 1. lpp. -------------------------------------------------- PIELIKUMS PREČU APRAKSTS | Klasifikācija (KN kods) | Pamatojums | 1 | 2 | 3 | 1.Mēneša astroloģiskais žurnāls, kas sastāv no vienas sarullētas papīra loksnes (79 mm x 505 mm), no abām pusēm apdrukāts ar horoskopiem (mēneša un dienu) un laimīgajiem skaitļiem laimes spēlēs, ilustrēts vai neilustrēts.Sarullētais žurnāls iepakots aizsargājošā caurspīdīgas plastmasas tūbā.Katru mēnesi tirdzniecībā kopā laiž četrus šāda veida žurnālus, kuriem ir identisks saturs, ilustrējums un krāsa, tos iepakojot krāsainā apdrukātā un ilustrētā kartona iepakojumā, uz kura ir norādīts attiecīgais mēnesis. Iepakojums ir iedalīts 12 iedalījumos — pa vienam katrai zodiaka zīmei. | 49029030 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu un KN kodu 4902, 490290 un 49029030 aprakstu. | 2.Bērnu bilžu grāmata (30 cm x 40 cm), kas sastāv no četrām biezām kartona lapām un ir ilustrēta ar tematiskām Ziemassvētku ilustrācijām.Iekšējās lapās ir krāsainas Ziemassvētku ilustrācijas un muzikālas un vokālas partitūras katrā otrajā lapā.Pēdējā atvēruma labajā pusē (kas reizē ir arī 1 cm biezs grāmatas vāks) ir Ziemassvētku eglītes ilustrācija, kas dekorēta ar daudzkrāsainiem rotājumiem, katrā no kuriem ir lampiņa.Šajā lapā ir ievietots mazs skaļrunis un elektronisks modulis, kas, nospiežot pogu, iedarbina melodijas un iededzina lampiņas. | 49030000 | Klasifikācija noteikta, ievērojot kombinētās nomenklatūras interpretācijas 1. un 3.b vispārīgo noteikumu, 49. nodaļas 6. piezīmi un KN koda 49030000 aprakstu. | 3.Muzikāli karuļi zīdaiņiem, nesakomplektēti, kuru sastāvā ietilpst:aukliņa ar plastmasas piestiprinātājiem,mūzikas kārba ar uzvelkamu pulksteņatsperes motoru,karulis, kas sastāv no diviem tieši pretējiem plastmasas atzariem, kuri krustojas centrālā punktā un kuru galos piestiprinātas mīkstās rotaļlietas (truši, pīles, vardes), kas darinātas no tekstilmateriāliem un apģērbtas drēbēs, un piestiprinātas ar diegu.Ja mūzikas kārbu uzvelk, tā atskaņo melodiju un griež karuli | 95035000 | Klasifikācija noteikta, ievērojot kombinētās nomenklatūras interpretācijas 1., 2.a, 3.b un 6. vispārīgo noteikumu, kā arī KN kodu 9503 un 95035000 aprakstu. Priekšmets paredzēts, lai kavētu zīdaiņiem laiku, jo īpaši, darbojoties mūzikas kārbai. | --------------------------------------------------